
Parlamentul acuza: Comisia Europeana otraveste populatia 


Parlamentul European a adoptat o rezolutie impotriva deciziei Comisiei 
Europene de a introduce pe piata interna produse care contin, sunt compuse sau 
fabricate din porumb modificat genetic MON 87419. Acest porumb a fost 
dezvoltat pentru a conferi toleranta la erbicidele pe baza de dicambanat si 
glifosinat, iar erbicidele complementare nu au fost evaluate. Erbicidele folosite 
la porumbul modificat genetic afecteaza femeile insarcinate si provoaca mai 
multe tipuri de cancere, sustin parlamentarii. 


Comisia Europeana a ignorat, pur si simplu, opozitia Parlamentului UE si a decis sa 
introduca pe piata produse care contin, sunt compuse sau fabricate din porumb modificat 
genetic MON 87419, dezvoltat pentru a conferi toleranta la erbicidele pe baza de 
dicambanat si glifosinat. 


Potrivit parlamentarilor europeni, marea majoritate a culturilor OMG au fost modificate 
genetic astfel incat sa fie tolerante la unul sau mai multe erbicide ,complementare”, care 
sa poata fi utilizate pe parcursul intregului ciclu de viata al culturii modificate genetic, fara 
ca aceasta sa moara, cum ar pati culturile care nu sunt tolerante la erbicide. Totodata, 
studiile au demonstrat ca culturile modificate genetic cu toleranta la erbicide antreneaza 
utilizarea unor cantitati mai mari de erbicide complementare, in mare parte din cauza 
aparitiei unor buruieni tolerante la erbicide. 


"Culturile modificate genetic tolerante la erbicide ji leaga de maini pe fermieri, tinandu-i 
captivi intr-un sistem de gestionare a buruienilor care depinde in mare masura sau in 
totalitate de erbicide. Dependenta mai mare de erbicide in fermele care planteaza culturi 
tolerante la erbicide accelereaza aparitia si raspandirea buruienilor rezistente la erbicide, 
dupa care va fi nevoie de si mai multe erbicide, cu efecte daunatoare asupra sanatatii 
solului, calitatii apei si biodiversitatii din sol si de deasupra solului”, se arata in rezolutia 
Parlamentului UE. 


Toxic pentru reproducere si cancerigen 


Glufosinatul este clasificat drept toxic pentru reproducere si, ca urmare, indeplineste 
criteriile de excludere prevazute in Regulamentul (CE) nr. 1107/2009 al Parlamentului 
European si al Consiliului (6), iar autorizarea utilizarii glifosinatului in Uniune a expirat la 
31 iulie 2018, semnaleaza parlamentarii. 


Mai mult, Agentia Internationala pentru Cercetare in Domeniul Cancerului, agentia 
specializata in domeniul cancerului a Organizatiei Mondiale a Sanatatii, a clasificat 
glifosatul drept substanta probabil cancerigena pentru oameni, iar o serie de alte studii 
stiintifice recente, evaluate inter pares, confirma potentialul cancerigen al glifosatului. De 
asemenea, dicamba este extrem de volatil, ceea ce inseamna ca, odata aplicat, sunt 
sanse mari sa se volatilizeze si sa circule in aer si apoi sa fie purtat de vant, pana ajunge 
din nou pe pamant, expunand oameni si plantele nevizate, vita-de-vie, copacii si arbustii 
la daune potentiale si grave, in special daca expunerea are loc pe parcursul mai multor 
ani. Un lider din sectorul semintelor de soia din Statele Unite a declarat ca nu a vazut 
niciodata un fenomen care sa provoace mai multe daune agriculturii americane decat 
dicamba. 


"Un proiect de cercetare clinica care are loc in spitale din 13 state din zona centrala a 
Statelor Unite urmdreste sa determine daca cresterea expunerilor prenatale la erbicide, 
inclusiv la dicamba, cauzeaza sau contribuie la aparitia unor efecte adverse mai frecvente 
si/sau mai grave la nastere sau perturba dezvoltarea copiilor. Datele din acest proiect de 
cercetare arata ca aproape trei ori mai multe femei sunt expuse la dicamba ca urmare a 
plantarii pe scara larga a boabelor de soia tolerante la dicamba si ca nivelurile medii de 
dicamba din esantioanele de urina au crescut de peste trei ori in urma plantarii si 
pulverizarii boabelor de soia tolerante la dicamba. Un studiu din 2020 publicat in revista 
International Journal of Epidemiology, revizuita inter pares, a constatat ca, daca este 
folosita in cantitati mari, dicamba mareste riscul pentru cei care il aplica de a dezvolta 
cancere biliare hepatice si intrahepatice”, se mai precizeaza in rezolutie. 


A murit si democratia 


Parlamentul UE avertizeaza ca decizia Comisiei Europene a fost luata in baza unui proces 
decizional nedemocratic, dat fiind ca autorizarea nu a fost sustinuta de o majoritate 
calificaté a statelor membre. In plus, in cea de a opta sa legislatura, Parlamentul a 
adoptat in total 36 de rezolutii prin care se opune introducerii pe piata de OMG-uri pentru 
alimente si furaje si cultivarii de OMG-uri in Uniune, iar in cea de a noua sa legislatura, 
Parlamentul a adoptat deja 32 de obiectii fata de introducerea pe piata a OMG-urilor. 


"Desi recunoaste ea insasi deficitul democratic, lipsa de sustinere din partea statelor 
membre si obiectiile Parlamentului, Comisia continua s4 autorizeze OMG-uri. Proiectul de 
decizie de punere in aplicare a Comisiei nu este in concordanta cu dreptul Uniunii”, 
potrivit rezolutiei. 

